
Program starostlivosti o chránený areál Šurianske slaniská (SKUEV0096 Šurianske slaniská)

Program starostlivosti bol vypracovaný v rámci projektu
LIFE10 NAT/SK/083: Obnova endemických panónskych
slanísk a piesočných dún na južnom Slovensku                  
2017
1 ZÁKLADNÉ ÚDAJE

1.1 Číslo chráneného územia podľa štátneho zoznamu 

1217.

1.2 Príslušnosť k európskej sústave chránených území a územiam medzinárodného významu

SKUEV0096 Šurianske slaniská, v rámci sústavy Natura 2000.

1.3 Kategória a názov chráneného územia 

Chránený areál (CHA) Šurianske slaniská.

1.4 Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu

Vyhláška KÚŽP Nitra č. 5/2012 z 10. apríla 2012, ktorou sa vyhlasuje chránený areál Šurianske slaniská. V území platí 4. stupeň ochrany. 

Územie európskeho významu schválila Európska komisia dňa 13. novembra 2007 rozhodnutím Komisie ES č. 2008/26/ES, ktorým sa podľa smernice Rady 92/43/EHS prijíma zoznam území európskeho významu v panónskom biogeografickom regióne. A následne aj rozhodnutím EK 2013/735/EÚ zo 7. novembra 2013, ktorým sa prijíma piaty aktualizovaný zoznam ÚEV v panónskom biogeografickom regióne (A aj B etapa).

1.5 Celková výmera chráneného územia

Celková výmera územia je 169,4038 ha. 
Územie pozostáva z troch častí. Z toho časť Akomáň má výmeru 118,3184 ha, časť Čiky- sever 32,3601 ha a Čiky - juh 18,7253 ha.

Obr. 1 Vymedzenie CHA Šurianske slaniská

1.6 Súčasný stav predmetu ochrany

1.6.1 Prírodné pomery

Časť lokality sa nachádza západne od mesta Šurany – slanisko s názvom Akomáň (Okomáň) a druhé časti územia sa nachádzajú JZ od mesta Šurany, 2 slaniská pri osade Malé Čiky. 

Ide o zvyšky kedysi rozsiahlych slanísk, ktoré sa nachádzali v minulosti medzi Šaľou a Novými Zámkami. 
Prevažujúcim pôdnym typom lokality Číky sú čiernice typické karbonátové a čiernice glejové karbonátové, sprievodnými typmi čiernice slancové, solončaky až slance. Na území je vymapovaný aj súvislejší areál salinických pôd. Prevládajúcimi pôdnymi jednotkami na lokalite Akomáň sú černozem kultizemná, černozem čiernicová a černozem slancová. Slancový subtyp tvorí na lokalite približne 60 % plochy. Pôdy sú vytvorené na sprašových pokryvoch Nitrianskej pahorkatiny. Z hľadiska textúry patria k hlinitej až ílovito-hlinitej kategórii (35 – 52 % častíc < 0,01 mm), pôdna reakcia leží v neutrálnej až alkalickej oblasti. Obsah karbonátov je vo vrchných 50 cm rádovo v jednotkách %, nižšie až do 30 %. Slancový subtyp černozeme obsahuje 1,1 – 1,2 % organického uhlíka, typické černozeme sú humóznejšie (1,9 - 2,5 %) (Madaras et al. 2013).
Profily slaných ôk lokalít Akomáň a Číky majú podobné charakteristiky. Povrchová vrstva má zníženú salinitu, čo môže byť spôsobené preplavením po zimných a jarných zrážkach. Zníženie salinity je výraznejšie na lokalite Číky, tento pôdny profil mal aj vyššiu vlhkosť. Od cca 40 cm je konduktivita oboch profilov prakticky totožná. Profil odobraný mimo slaného oka na Akománi má podstatne nižšiu salinitu i pH a vyššiu vlhkosť (Madaras et al. 2013). 

Terénne depresie v rámci oboch lokalít sa vyznačujú takmer každoročným jarným zaplavením, ktoré je bežné často už koncom zimy. Neskôr v jarnom a letnom období tieto periodické vody z oboch slanísk miznú a voda zostáva zachovaná prevažne len v umelo vybudovaných tzv. poľovníckych jazierkach, ktoré vybudovali v 20. storočí jednotlivé poľovnícke združenia, ktoré slaniská poľovnícky obhospodarujú (ako napájadlá pre poľovnú zver).

V minulosti v 20. storočí sa na oboch lokalitách vybudovali buď periférne odvodňovacie kanály (Akomáň) alebo aj kanály v centrálnych častiach slaniska (Malé Čiky). Neskôr došlo k zarasteniu kanálov a v súčasnosti už celkom neplnia svoj melioračný účel. Taktiež niektoré periférne časti slanísk boli v minulosti zalesnené, v prípade slaniska Akomáň to bol hlavne šľachtený topoľ kanadský (Populus x canadensis) a agát biely (Robinia pseudoaccacia) a v prípade slaniska Malé Čiky sú to hlavne jasene (Fraxinus sp.).

Flóra
Podľa biogeografickej regionalizácie vytvorenej pre potreby Natura 2000 patrí územie do panónskeho biogeografického regiónu. Fytogeograficky patrí územie do oblasti panónskej flóry (Pannonicum), obvodu eupanónskej xerotermnej flóry (Eupannonicum), okresu Podunajská nížina. 
Tab. 1 Prehľad chránených a ohrozených druhov rastlín CHA Šurianske slaniská (SKUEV0096)

	Vedecký názov taxónu
	Slovenský názov taxónu
	Význ. druhu
	§
	Kategória ohrozenosti 

	Artemisia santonicum subsp. patens
	palina slanomilná rozložitá
	NV
	§
	EN

	Atriplex littoralis
	loboda pobrežná
	NV
	§
	EN

	Bupleurum tenuissimum
	prerastlík najtenší
	NV
	§
	VU

	Camphorosma annua
	gáfrovka ročná
	NV
	§
	CR

	Cirsium brachycephalum
	pichliač úzkolistý
	EV
	§
	VU

	Hordeum geniculatum
	jačmeň tuhoštetinatý
	NV
	§
	CR

	Juncus gerardii
	sitina Gerardova
	NV
	§
	VU

	Lepidium perfoliatum
	žerucha prerastenolistá
	NV
	§
	VU

	Pholiurus pannonicus
	chvostovec panónsky
	NV
	§
	EN

	Plantago maritima
	skorocel prímorský
	NV
	§
	VU

	Plantago tenuiflora
	skorocel tenkokvetý
	NV
	§
	EN

	Podospermum canum
	hadokoreň sivý
	-
	-
	NT

	Plantago tenuiflora
	skorocel tenkokvetý
	NV
	§
	EN

	Salvia aethiopis
	šalvia etiópska
	NV
	§
	NT

	Trifolium retusum
	ďatelina tupolistá
	NV
	§
	CR

	Tripolium pannonicum
	astrička panónska
	NV
	§
	EN


Vysvetlivky k tabuľke 1:
významnosť druhu: EV – druh európskeho významu,  NV – druh národného významu (druh z prílohy č. 5  vyhlášky MŽP SR č.  24/2003 Z. z.)

§  -  chránený druh  (v prílohe č.  5 vyhlášky MŽP SR 24/2003 Z. z.)

Kategórie ohrozenosti podľa Eliáš, et al. 2015: CR – kriticky ohrozený,  EN - veľmi ohrozený, VU – zraniteľný, NT – takmer ohrozený, LC – málo dotknutý,  DD - nedostatočné údaje
Obligátny halofitný druh Hordeum geniculatum bol na lokalite Akomáň po prvý krát zaznamenaný už Kristom (1940). Koncom 80-tych rokov sa tu druh stále hojne nachádzal a jeho populácia bola dramaticky zredukovaná ukončením pastvy. Je to jednoročná rastlina a disturbancie spôsobené intenzívnou pastvou sú nevyhnutné pre prežitie druhu. V roku 2002 bola potvrdená iba zvyšková populácia, cca 100 kusov na okraji pasienku, pri ceste (Sádovský 2003). Od roku 2012 bol zaznamenaný rastúci trend populácie druhu na intenzívnom pasienku v blízkosti farmy na Akománi (Dítě at al. 2012). Zo slaniska Malé Čiky publikoval Vicherek (1973) porasty asociácie Hordeetum hystricis. Druh sa tam v súčasnosti nenachádza, keďže slanisko nie je obhospodarované. 
Druh Plantago tenuiflora bol zaznamenaný na lokalite Malé Čiky, na okraji chráneného územia, medzi poľom a lúkami, na mieste, ktoré je občasne rozorávané. V súčasnosti je to najbohatšia populácia na Slovensku, ktorá má tisícky jedincov na rozlohe 0,1 až 0,15 ha (Eliáš et. al. 2016). Na lokalite Akomáň bola bohatá populácia tohto druhu do roku 2008, ktorá následne zanikla degradáciou a zarastaním porastov. Po obnove pasenia v roku 2014 sa dá predpokladať opätovný výskyt druhu (Eliáš et. al. 2016). 
Prehľad biotopov
Biotopy boli vymedzené podľa Katalógu biotopov Slovenska (Stanová, Valachovič 2002). Mapovanie vegetácie sa vykonalo v roku 2012 a opakovane v roku 2016 v rámci projektu LIFE10 NAT/SK/083: Obnova endemických panónskych slanísk a piesočných dún na južnom Slovensku („projekt LIFE+“). Zmapoval sa každý polygón s homogénnou travinnobylinnou vegetáciou a v rámci polygónu sa zaznamenali rastlinné druhy s odhadom pokryvnosti v Tansleyho škále (Tansleyho škála má tri stupne, 1 – menej ako 1 %, 2 – medzi 1 – 50 %, 3 – viac ako 50 %). Na lokalite boli zaznamenané nasledovné biotopy:

Sl1
Vnútrozemské slaniská a slané lúky 
(1340* – prioritný biotop európskeho významu). Biotop sa vyznačuje dominanciou obligátnych halofytov Artemisia santonicum subsp. patens, Puccinelia distans a Festuca pseudovina, pristupujú fakultatívne halofyty ako Plantago maritima, Tripolium pannonicum, Atriplex littoralis, Podospermum canum, Cynodon dactylon, Juncus gerardii. Z obligátnych halofytov sa na lokalite Čiky - juh nachádza druh Camphorosma annua, Plantago tenuiflora, na lokalite Akomáň druh Hordeum geniculatum. Na lokalite Čiky - sever sa nachádza druh európskeho významu Cirsium brachycephalum.

Lk1
Nížinné a podhorské kosné lúky (6510 – biotop európskeho významu). Patria k dominantným spoločenstvám na lokalite Akomáň. Vyskytujú sa tu v mozaike so zasolenými druhmi a na ekologickom gradiente od suchších po vlhšie typy, u ktorých dochádza hlavne v zníženinách k jarného zaplaveniu. Dominujú druhy ako Arrhenatherum elatius, Elytrigia repens, Jacea pratensis, Salvia nemorosa, Inula britannica, Achillea millefolium, Dactylis glomerata, Festuca rupicola, Fragaria viridis, Tithymalus cyparissias, Galium verum, Scabiosa ochroleuca, Filipendula vulgaris. Agrimonia eupatoria, Picris hieracioides, Daucus carota, Trifolium repens, Lotus corniculatus, Pimpinella saxifraga, Salvia aethiopsis. Vo vlhšom gradiente je to Rubus caesius, Cirsium canum, Potentilla reptans a Alopecurus pratensis. Z halofytných druhov sa tu maloplošne nachádzajú druhy Festuca pseudoovina, Podospermum canum a Cynodon dactylon. Ruderalizácia sa prejavuje prítomnosťou druhov  Carduus acanthoides, Cirsium vulgare, Cirsium arvense a Calamagrostis epigejos. Porasty na lokalite Čiky sú dlhodobo neobhospodarované a vyznačujú sa výraznou ruderalizáciou, nachádza sa tu aj invázny druh Aster lanceolatus. 

Lk10 Vysoké ostrice (biotop národného významu) sa nachádzajú v terénnych zníženinách, ktoré sú periodicky zaplavované podzemnou vodou. Na lokalite Čiky v nich dominuje druh Carex riparia, ostatné druhy sú Carex melanostachya, Carex acutiformis, Phalaroides arundinacea, Scirpus sylvaticus. 

Kr7 Trnkové a lieskové kroviny. Kroviny vznikli na lokalite sekundárne, ako následok nedostatočného využívania. Dominujú druhy drevín ako Swida sanguinea, Rosa canina, Populus alba, Prunus spinosa, Rhamnus catharticus, Fraxinus angustifolia, Elaeagnus angustifolia, Prunus cerasifera, v podraste Calamagrostis epigejos.
Ls1.1 Vŕbovo-topoľové nížinné lužné lesy – výskyt biotopu v území nie je reprezentatívny. Z drevín sme zaznamenali druhy ako Populus alba, Fraxinus angustifolia, Ulmus minor, Negundo aceroides, Salix fragilis, Populus nigra. Z kríkov Ligustrum vulgare, Swida sanguinea, Prunus spinosa.
Ruderálne biotopy - X7 Polia, X8 Porasty inváznych neofytov s dominanciou druhu Solidago gigantea a X4 Teplomilná ruderálna vegetácia mimo sídiel – miestami sa na lokalite, najmä na jej suchých a dlhodobo neobhospodarovaných častiach šíria ruderálne a/alebo expanzívne druhy ako Calamagrostis epigejos. Elytrigia repens, Iva xanthiifolia, Urtica dioica, Carduus acanthoides, Conium maculatum, Atriplex nitens, Sambucus nigra, Lycium barbarum, Ballota nigra, Onopordum acanthium
Na lokalite Čiky boli zaznamenané aj biotopy:
Vo8 Spoločenstvá bylín a šachorín eutrofných mokradí s kolísajúcou vodnou hladinou: Bylinné spoločenstvá adaptované na kolísanie hladiny podzemných vôd a na jarné záplavy sa vyznačujú dominanciou druhu Bolboschoenus maritimus,  Phalaroides arundinacea, Scirpus sylvaticus. Nachádzajú sa mozaikovito v komplexe s vegetáciou vysokých ostríc a trstinovými spoločenstvami.
Lk11 Trstinové spoločenstvá mokradí (Phragmition) s dominanciou druhu Phragmites australis, Schoenoplectus lacustris, Typha angustifolia, pristupujú druhy Atriplex prostrata, Potentilla anserina, Chenopodium glaucum, Plantago uliginosa.

Ruderálne biotopy - X2 Rúbanisko s prevahou drevín – dominujú druhy Populus alba, Fraxinus angustifolia, Calamagrostis epigejos.
Fauna
Z rovnokrídlovcov bol na lokalite zaznamenaný vzácny koník štíhly (Aiolopus thalassinus) a druh národného významu kobylka šúrová (Ruspolia nitidula) (Krištín ined.). Recentný výskum chrobákov na lokalite realizoval Benedikt v roku 2015 (ined.). Z chrobákov je významný výskyt halobiontov Amara strandi, Cryptocephalus gamma, Cyclodinus dentatus transdanubianus a Microlestes fulvibasis. Zo vzácnych halofilných druhov boli v predmetnom území pozorované druhy Agonum monachum, Agriotes medvedevi, Agriotes proximus a Agriotes rufipalpis. Recentný výskum blanokrídlovcov potvrdil výskyt druhov národného významu čmeľ zemný (Bombus terrestris), čmeľ skalný (B. lapidarius), čmeľ úhorový (B. ruderarius) a Psithyrus vestalis.
Stavovce na lokalite mapoval Lengyel (ined). Z druhov obojživelníkov európskeho významu sa na lokalite vyskytujú rozmnožujúce sa populácie kunky červenobruchej (Bombina bombina), ropuchy zelenej (Bufo viridis), rosničky zelenej (Hyla arborea) a hrabavky škvrnitej (Pelobates fuscus). Taktiež bolo zaznamenané rozmnožovanie druhov národného významu tzv. zelených skokanov (Rana kl. esculenta), mloka dunajského (Triturus dobrogicus) a mloka bodkovaného (Triturus vulgaris). Z plazov európskeho významu sa pravidelne vyskytuje jašterica krátkohlavá (Lacerta agilis), z druhov národného významu užovka obojková (Natrix natrix). Z vtákov z druhov európskeho významu na lokalite pravidelne hniezdi strakoš obyčajný (Lanius collurio) a penica jarabá (Sylvia nisoria), bola zaznamenaná aj ľabtuška poľná (Anthus campestris). Z potravového (trofického) hľadiska lokalitu využívajú európsky významné druhy dravcov kaňa močiarna (Circus aeruginosus), v zimnom období kaňa sivá (Circus cyaneus) a počas migrácie sa vyskytuje kaňa popolavá (Circus pygargus). V minulosti sa na lokalite v hniezdnom období vyskytoval druh európskeho významu sokol kobcovitý (Falco vespertinus). Z bahniakov sa počas migrácie vyskytujú druhy národného významu hvizdák veľký (Numenius arquata) a cíbik chochlatý (Vanellus vanellus). Zo sov na slanisku sporadicky a vzácne hniezdi myšiarka močiarna (Asio flammeus). Z druhov národného významu na lokalite pravidelne hniezdi pŕhľaviar čiernohlavý (Saxicola torquata), trasochvost žltý (Motacilla flava), svrčiak zelenkavý (Locustella naevia), trsteniarik obyčajný (Acrocephalus palustris), trsteniarik malý (A. schoenobaenus), škovránok poľný (Alauda arvensis), hrdlička poľná (Streptopelia turtur), dudok chochlatý (Upupa epops), včelárik zlatý (Merops apiaster), strnádka lúčna (Miliaria calandra), strnádka trsťová (Emberiza schoeniclus) a ďalšie druhy. V periferných častiach územia sa vyskytuje druh cicavca európskeho významu škrečok poľný (Cricetus cricetus). Z cicavcov národného významu bol zaznamenaný hranostaj čiernochvostý (Mustela erminea) a lasica myšožravá (Mustela nivalis).
1.6.2 Stručný opis predmetu ochrany

Predmetmi ochrany sú prioritný biotop európskeho významu 1340* (Sl1) Vnútrozemské slaniská a slané lúky, biotop európskeho významu 6510 (Lk1) Nížinné a podhorské kosné lúky a druhy európskeho významu: pichliač úzkolistý (Cirsium brachycephalum) a kunka červenobruchá (Bombina bombina).

Biotop 1340* je jedným z biotopov, ktoré sú na území EÚ ohrozené vymiznutím a za ktorých ochranu má EÚ osobitnú zodpovednosť. 
1.6.3 Hodnotenie stavu predmetu ochrany, stanovenie priorít ochrany

Podľa hodnotenia v SDF formulári uvedenom v tabuľke č. 2 sú biotopy v chránenom území v priaznivom – dobrom  stave. V rámci celého panónskeho bioregiónu sú v nepriaznivom stave. 
Tab. 2 Hodnotenie stavu predmetov ochrany CHA Šurianske slaniská (SKUEV0096)
	biotop/druh
	reprezen-tatívnosť na lokalite
	relatívna rozloha na lokalite
	zachova- nosť na lokalite
	stav biotopu v území
	stav biotopu v bioregióne
	cieľ ochrany
	priorita

	Sl1

1340*
	B
	C
	B
	B
	U2
	nutné zlepšenie stavu v území
	vysoká

	Lk1 6510
	B
	C
	B
	B
	U1
	nutné zlepšenie stavu v území
	stredná

	Cirsium brachycephalum
	C
	B
	C
	B
	U1
	nutné zlepšenie stavu v území
	stredná

	Bombina bombina
	C
	B
	C
	B
	U1
	nutné zlepšenie stavu v území
	stredná


Vysvetlivky k tabuľke:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005)

Nastavenie priority cieľa ochrany je vo väzbe na stav biotopu v bioregióne, tzn. v tomto konkrétnom prípade, keď je stav biotopu v celom bioregióne nepriaznivý – zlý, je najvyššia priorita v rámci celého bioregiónu stav biotopu zlepšiť. Konkrétny cieľ ochrany je viazaný na stav biotopu v území. V prípade stavu biotopu priaznivý - výborný, je potrebné tento stav udržať, aby prípadné zhoršenie nemalo vplyv na celkové hodnotenie stavu biotopu v bioregióne a v ostaných prípadoch je potrebné dosiahnuť zlepšenie stavu v území, čo môže prispieť k zlepšeniu stavu biotopu v bioregióne.

Grafické znázornenie v tabuľke je vo forme „semaforových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.

Na lokalite Šurianske slaniská bol v rokoch 2013 a 2015 na vymedzenej časti slaniska Akomáň a v roku 2014 na slanisku Malé Čiky vykonaný monitoring biotopu 1340* (www.biomonitoring.sk). Výsledné hodnotenie stavu biotopu bolo nasledujúce:

Tab. 3 Hodnotenie stavu predmetov ochrany CHA Šurianske slaniská (SKUEV0096), časť Akomáň
	Sl1

1340*
	70 % monitorovanej plochy v nevyhovujúcom stave
	30 % monitorovanej plochy v zlom stave


Tab. 4 Hodnotenie stavu predmetov ochrany CHA Šurianske slaniská (SKUEV0096), časť Čiky
	Sl1

1340*
	60 % monitorovanej plochy v priaznivom stave
	40 % monitorovanej plochy v nevyhovujúcom stave


Hodnotenie z roku 2013 aj 2015 (tab. 3) poukazuje na nevyhovujúci stav biotopu na 70 % monitorovacej plochy a zlý na 30 % monitorovacej plochy. Hodnotenie z roku 2014 (tab. 4) poukazuje na priaznivý stav biotopu na 60 % monitorovacej plochy a nevyhovujúci na 40 % monitorovacej plochy.
Na lokalite slaniska Akomáň bol v rokoch 2013 a 2014 vykonaný monitoring stavu populácie kunky červenobruchej (Bombina bombina), z ktorého vyplynulo, že na 80 % plochy je priaznivý stav populácie a na 20 % je populácia v nevyhovujúcom stave. Hodnotenie je identické v oboch rokoch, v ktorých prebehol monitoring.

Stav populácie druhu pichliač úzkolistý je podľa monitoringu z roku 2013 a 2015 na 100 % monitorovanej plochy priaznivý.
1.6.4 Hodnotenie ďalších osobitných záujmov ochrany prírody a krajiny v území

Na území sa okrem predmetu ochrany vyskytujú aj zákonom chránené druhy národného významu šalvia etiópska (Salvia aethiopis) a biotop národného významu Lk10 Vegetácia vysokých ostríc, ich manažment však nie je v rozpore s opatreniami navrhovanými pre zlepšenie stavu predmetov ochrany. 
1.7 Výsledky komplexného zisťovania stavu lesa

Neaplikuje sa na toto územie, nakoľko v rámci lokality sa nenachádzajú lesné pozemky.
2 Socioekonomické pomery (využívanie územia a jeho okolia) pozitívne a negatívne faktory

2.1 Historický kontext

V minulosti sa Šurianske slaniská extenzívne využívali za účelom pastvy hovädzieho dobytka, koní, oviec a ostatných domácich hospodárskych zvierat približne do 70. rokov 20. storočia (J. Chrenko, J. Raučina, in verb., fotografia na obr. 2). Šlo o najnižšie položené časti slanísk, vyššie položené časti, suchšie sa využívali ako orná pôda. 

Obr. 2 Tradičný spôsob života v okolí slaniska Akomáň v 60. rokoch 20. storočia. Rodina Chrenkových, samota Morgov pri Akománi (Šurany). Fotografia z roku 1963. Foto: J. Chrenko, osobný archív

Osada Okolmán (pri Akománi) sa spomína z rokov 1264 a 1318, osada Čiky sa spomína z roku 1221 (Zrubec, 1998). Písomné zmienky o osídlení okolia slanísk teda pochádzajú už z obdobia stredoveku. Osadníci pravdepodobne boli prevažne pastieri a roľníci, je známe, že na Malých Čikoch bola v stredoveku strážna služba, v okolí historickej cesty (Šaľa – Nové Zámky), ktorá sa zachovala dodnes (súčasná štátna cesta č. 75). Strážne služby v tých časoch realizovalo často maďarské etnikum alebo ázijskí Kumáni (tiež Pečenehovia), ako tradične pastiersky národ, ktorý osídľoval v Uhorsku prevažne prihraničné oblasti, ale i územie južne od Budapešti s rozsiahlymi oblasťami slanísk (súčasný Kiskunság). Pastierstvo na Malých Čikoch a Akománi má teda stáročné tradície, ktoré boli prerušené až počas socialistickej kolektivizácie. 
2.2 Stručný opis aktuálneho stavu

Časť Akomáň je v súčasnosti využívaná prevažne ako pasienok pre rôzne druhy hospodárskych zvierat a hydiny (kravy, ovce, husi). Časti Veľké a Malé Čiky v súčasnosti využívané nie sú, preto sa na nich hromadí biomasa a biotopy naďalej degradujú.

V bezprostrednej blízkosti územia sa nachádzajú intenzívne obhospodarované polia. Vplyvom poľnohospodárskej činnosti dochádza lokálne, hlavne na lokalite Čiky, k odorávaniu okrajových častí. Priemyselné poľnohospodárske hnojivá nepriaznivo ovplyvňujú chemické zloženie pôdy (eutrofizácia) a rizikové je aj používanie pesticídov, či herbicídov, v čase gradácie hrabošov poľných (Microtus arvalis) i rodenticídov.
V okolí poľovníckych kŕmidiel sa šíria lokálne ruderálne, či invázne druhy rastlín, ako zlatobyľ obrovská (Solidago gigantea), zlatobyľ kanadská (Solidago canadensis), hviezdik ročný (Stenactis annua), turanec kanadský (Conyza canadensis), a i. 

Lokálne sa vyskytujú aj nálety drevín, vrátane nepôvodných ako pajaseň žliazkatý (Ailanthus altissima) – invázny druh, agát biely (Robinia pseudoacacia), jaseň americký (Fraxinus americana) a to hlavne v blízkosti periférnych častí slaniska Akomáň a pri slanisku Malé Čiky. V minulosti bola na oboch lokalitách vysádzaná nepôvodná hlošina úzkolistá – Elaeagnus angustifolia a čiastočne i gledíčia trojtŕňová (Gleditschia triacanthos) – hlavne popri poľných cestách na periférii Akomáňu. Na oboch lokalitách existuje v súčasnosti zarastanie lokality expanzívnymi druhmi ako napr. smlz kroviskový (Calamagrostis epigejos), ktorý svojím rýchlym rastom a hromadením biomasy sťažuje až znemožňuje rozvoj predmetov ochrany. Momentálne najhoršia je situácia so sukcesným zarastaním na slanisku Malé Čiky, kde neexistuje žiadna forma manažmentu. Lokálne sa vyskytujú malé skupinky invázneho druhu kustovnice cudzej (Lycium barbarum) pri farme Akomáň (ovčí pasienok pri topoľovom lesíku), zoskupenia však nemajú expanzívny charakter.

Slanisko Akomáň a okolie z poľovníckeho hľadiska využíva súkromná poľovnícka spoločnosť so sídlom v Šuranoch. Slanisko Malé Čiky a okolie využíva súkromná poľovnícka spoločnosť so sídlom v Palárikove. Na oboch lokalitách sa poľuje hlavne na srnčiu zver (Capreolus capreolus), na jeseň a v zime na malú zver ako bažant poľovný (Phasianus colchicus), zajac poľný (Lepus europaeus). V posledných rokoch sa na oboch lokalitách poľuje i na diviačiu zver (Sus scropha). Na oboch lokalitách poľovníci už v minulosti vyhĺbili tzv. „poľovnícke jazierka“, ktoré slúžia jednak ako napájadlá pre poľovnú zver, ale i ako miesta rozmnožovania obojživelníkov a mlokov.

Akomáň a Malé Čiky sú tiež významnými hubárskymi lokalitami, verejnosť ich rada využíva na zber húb ako najmä pečiarok (Agaricus sp.) a pôvabnice dvojfarebnej (Lepista saeva).

V tesnej blízkosti slaniska Akomáň sa nachádza športové letisko Šurany, slanisko a okolie je vysoko zaťažené preletmi športových lietadiel, hlavne v jarnom, letnom a v jesennom období.

Obr. 3 Pohľad na jarné periodické zaplavenie slaniska Akomáň, JZ časť. Foto: 25. 2. 2015, J. Lengyel

Obr. 4 Pohľad na severnú časť slaniska Malé Čiky (A) vzadu s tzv. poľovníckym jazierkom a pohľad na južnú časť slaniska (B), stav z 30. 3. 2013, z jarného periodického zaplavenia (Foto: J. Lengyel)

Obr. 5 Pohľad na súčasnú farmu Akomáň a priľahlý ovčí pasienok. Foto: 3. 3. 2015, J. Lengyel

Obr. 6 Slanisko Akomáň, JZ časť, pohľad na slané „oká“ na poľnej ceste, s výskytom halofytnej vegetácie. Foto: 7.6.2014 (J. Lengyel)

Manažmentové aktivity projektu LIFE+
V rámci projektu LIFE+ boli realizované aktivity na lokalite Šurianské slaniská (Akomáň) nasledovne:

Pastva 

V roku 2013 sa pásla južná a východná časť na rozlohe približne 20 ha stádom oviec o veľkosti 100 kusov. V roku 2014 bolo na rovnakej rozlohe pasených 130 oviec. V roku 2015 bolo pasených od začiatku mája 38 kráv a cca 130 oviec na celkovej rozlohe 90 ha. Dobytok v počte 38 kráv, resp. jalovíc bol nakúpený v rámci projektu LIFE+.
Obnovný manažment bol na lokalite realizovaný na ploche spolu 74 ha. Pozostával z odstránenia náletových drevín, odstránenia inváznych rastlín (pajaseň žliazkatý, hlošina úzkolistá), mulčovania a bránenia lúkarskými bránami.
Strhnutie vegetačného krytu spolu s vrchným horizontom pôdy bolo zrealizované na jeseň 2015 na rozlohe 111 m2 v rámci projektu LIFE+ (obr. 7 a 8). Vegetačný kryt aj s vrchnou vrstvou pôdy bol odstránený do hĺbky 10-20 cm. Na lokalite Akomáň bola strhnutá 1  plocha v tvare obdĺžnika. Podporí sa tým vyzrážanie solí z podzemnej vody na povrchu pôdy a tým obnova  biotopov so slanomilnou vegetáciou a druhmi živočíchov na ňu viazaných (Šeffer a kol., 2015). 

Obr. 7 Plocha strhnutia vegetačného krytu

Obr. 8 Plocha strhnutia vegetačného krytu
Strhnutie vegetačného krytu ovplyvnilo druhovú diverzitu plôch. Na ploche bol robený vegetačný monitoring počas vegetačnej sezóny 2016, ktorý obsahuje stručnú charakteristiku a súpis druhov v Tansleyho škále. Plocha je situovaná na okraji pasienkov s pomerne silne degradovanou slanomilnou vegetáciou medzi slnečnicovým poľom a porastom drevín. Z obligátnych halofytov sme zaznamenali 3 druhy: viacero jedincov taxónu Artemisia santonicum subsp. patens, Plantago maritima a vzácne i Puccinellia distans agg. Fakultatívne halofyty sa vyskytujú na ploche vo väčšom množstve, zaznamenali sme 9 taxónov, okrem niekoľkých jedincov druhu Bupleurum tenuissinum ide o bežné a ruderálne taxóny (napr. Cynodon dactylon, Polygonum aviculare). 

Ďalších druhov bolo 32, pričom dominovali druhy viazané na synatropné stanovištia, najmä Cirsium vulgare a C. arvense. Celkovo sme na ploche po prvej vegetačnej sezóne zaznamenali 44 druhov rastlín s pomerne vysokou pokryvnosťou (60 %). Plocha v čase návštevy nebola nijakým spôsobom manažovaná. Trvalá monitorovacia plocha (ďalej len TMP) bola založená na mieste koncentrácie výskytu obligátnych halofytov (Eliáš 2016, ined).  
2.3 Návrh zásad a opatrení využívania územia a jeho okolia z hľadiska cieľov ochrany

Na základe vyhodnotenia historického stavu a aktuálneho stavu využívania lokality je možné identifikovať niekoľko faktorov, ktoré majú vplyv na predmety ochrany:

· poľnohospodárska činnosť – pastva hospodárskych zvierat

· poľnohospodárske využívanie okolia chráneného územia

· nálety drevín

· využívanie územia verejnosťou, predovšetkým vedeckou obcou

· intenzívny výkon poľovníctva v území
· hydrologický režim – sieť plytkých odvodňovacích kanálov

Poľnohospodárska činnosť – pastva hospodárskych zvierat:

· antropogénna činnosť, ktorá v minulosti prispievala k zachovaniu travinnobylinných spoločenstiev, z pohľadu tohto predmetu činnosti mala pozitívny vplyv, v súčasnosti je tiež na lokalite aktívna,
· jej zachovanie je pre predmety ochrany žiaduce, je ale nevyhnutné monitorovať vplyv pasenia na biotopy a vzácne rastliny vyskytujúce sa na lokalite,
· legislatívne predpoklady – zákon NR SR č. 39/2007 Z. z. o veterinárnej starostlivosti v znení neskorších predpisov, nariadenia vlády SR o podmienkach poskytovania podpory v poľnohospodárstve formou priamych platieb, nariadenie vlády SR č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka,

· kapacitné predpoklady – vytvorenie stáda, organizácia pasenia – v súčasnosti sú vytvorené organizáciou BROZ a cez miestneho užívateľa Jozefa Raučinu, v budúcnosti bude potrebné prípadne upraviť stádo v závislosti od monitoringu vplyvu pasenia na predmety ochrany.

Poľnohospodárske využívanie okolia chráneného územia:

· antropogénna činnosť

· je potrebné eliminovať jej negatívne dopady na predmet ochrany (používanie herbicídov, hnojív, odorávanie plochy chráneného územia, nelegálne ukladanie odpadov, šírenie nežiaducich burín do biotopu Sl1)

· legislatívne predpoklady – nariadenia vlády SR o podmienkach poskytovania podpory v poľnohospodárstve formou priamych platieb, nariadenie vlády SR č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka.

Nálety drevín:

· prirodzený faktor, v prípade nepôvodných druhov je ovplyvnený antropogénne (šírenie semien z vysadených drevín),

· do roku 2016 boli v rámci projektu LIFE+ odstránené všetky nepôvodné dreviny na lokalite Akomáň a väčšina náletov pôvodných drevín, ponechaných bolo niekoľko stromov ako zdroj tieňa pre hospodárske zvieratá; 

· pastva oviec, kôz a kráv pomôže udržať nálety drevín pod kontrolou.

Využívanie územia verejnosťou, predovšetkým vedeckou obcou:
· antropogénny faktor,

· môže mať pozitívny, aj negatívny vplyv. Návštevy lokality verejnosťou môžu mať pozitívny vplyv, ak je vhodne využitý potenciál, ktorý je s tým spojený, napríklad získanie pozitívnej verejnej mienky na podporu aktivít a dokonca aj zapojenie sa do niektorých z nich (napr. dobrovoľníckou činnosťou, príspevkami). 

· výskumníci často návštevy chránených území taja kvôli povedomiu o zákone o ochrane prírody a krajiny. Publikovanie, či iné zdieľanie výsledkov výskumnej činnosti by bolo prínosom, výsledky môžu napomôcť lepšiemu nastaveniu opatrení na podporu predmetu ochrany.
Intenzívny výkon poľovníctva v území:
· antropogénny faktor,

· predstavuje potenciálne negatívny faktor, na jeho elimináciu je potrebné nezakladať nové posedy a krmoviská v najcennejších častiach,

· legislatívne predpoklady – zákon NR SR č. 543/2002 Z. z. o ochrane prírody a krajiny

· kapacitné predpoklady – minimálne, spočívajú len v komunikácii s príslušným poľovným združením

Hydrologický režim – sieť plytkých odvodňovacích kanálov:

· antropogénny faktor
· negatívny vplyv – kanály spôsobujú nežiaduci odtok povrchovej vody, ktorou z lokality unikajú rozpustené minerály. Rovnako sú nežiaducim prvkom v stepnom reliéfe a komplikujú správne obhospodarovanie (napr. kosenie). 
· je potrebné ich vhodným spôsobom odstrániť. 
3 Ciele starostlivosti a opatrenia na ich dosiahnutie

3.1 Stanovenie dlhodobých cieľov starostlivosti v nadväznosti na ekologicko-funkčné priestory a zóny

Dlhodobým cieľom starostlivosti je: Zlepšenie a následné udržanie priaznivého stavu prioritného biotopu európskeho významu 1340* Vnútrozemské slaniská a slané lúky (Sl1) a biotopu európskeho významu 6510 Nížinné a podhorské kosné lúky (Lk1) a zlepšenie podmienok pre udržanie populácií druhov európskeho významu Cirsium brachycephalum a Bombina bombina.
Dlhodobý cieľ platí pre celé územie, nakoľko sa nevyčleňujú ekologicko-funkčné priestory ani zóny a územie má veľký potenciál na rozšírenie biotopu európskeho významu 1340*.
3.2 Stanovenie operatívnych cieľov v nadväznosti na ekologicko-funkčné priestory a zóny

Pre dosiahnutie dlhodobého cieľa podľa faktorov pôsobenia na predmety ochrany je potrebné splniť nasledujúce operatívne ciele:

v oblasti poľnohospodárskej činnosti:

Operatívny cieľ 1.1: Dosiahnuť optimálny režim pasenia, ktorým bude zabezpečené dosiahnutie a následné udržanie priaznivého stavu biotopov európskeho významu Sl1 – 1340* a Lk1 – 6510 do roku 2046. 
V oblasti využívania územia verejnosťou, predovšetkým vedeckou obcou:

Operatívny cieľ 1.2: Zlepšenie stavu predmetu ochrany prostredníctvom komunikácie s verejnosťou a zapojenia miestnej komunity do ochrany CHA Šurianske slaniská.
Operatívny cieľ 1.3: Zabezpečiť monitoring stavu predmetu ochrany a sledovanie  iných vzácnych druhov rastlín  a živočíchov na území CHA Šurianske slaniská.

V oblasti hydrologického režimu:

Operatívny cieľ 1.4: Zlepšiť hydrologické pomery CHA Šurianske slaniská.

3.3 Rámcové plánovanie a modely hospodárenia pre lesné biotopy

Neaplikuje sa, toto územie nie je na lesných pozemkoch.
3.4 Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia

Program starostlivosti a opatrenia v ňom navrhnuté sú vypracované na obdobie rokov 2017-2046.
Tab. 5 Navrhované opatrenia, harmonogram, zodpovedný subjekt a merateľné indikátory ich plnenia 
	Poľnohospodárska činnosť

	Operatívny cieľ: Dosiahnuť optimálny režim pasenia, ktorým bude zabezpečené zlepšenie a následné udržanie stavu biotopov európskeho významu  Sl1 – 1340* a Lk1 – 6510 do roku 2046

	
	Merateľný indikátor plnenia: zlepšenie stavu biotopov európskeho významu 1340* a 6510 z nevyhovujúceho do priaznivého (dosiahnutý stav A) a jeho následné udržanie do roku 2046

	Číslo

aktivity
	Opis aktivity
	výstup – indikátor plnenia aktivity
	termín
	zodpovednosť
	zdroje

	1.1.1
	Zabezpečiť súhlas vlastníkov resp. užívateľov s pastvou na lokalite Čiky
	Súhlas s pastvou na lokalite Čiky
	2017-2020
	ŠOP SR, S-CHKO Dunajské luhy
	Rozpočet ŠOP SR, Iné zdroje

	1.1.2
	Zabezpečiť realizátora pastvy na lokalite Čiky – preveriť možnosti miestnych zdrojov alebo mobilného stáda BROZ
	Známy realizátor činnosti – pastva hospodárskych zvierat na lokalite Čiky
	2017-2020
	BROZ v spolupráci so ŠOP SR, S-CHKO Dunajské luhy
	Iné zdroje

	1.1.3
	Vybudovanie technickej infraštruktúry nevyhnutnej pre pastvu na lokalite Čiky v zmysle štúdie o obnove pastvy na slaniskách a pieskoch (Littera, 2013)
	Oplotenie zodpovedajúce potrebám druhu hospodárskych zvierat, napájadlo, príp. prístrešok
	2017-2020
	BROZ
	Iné zdroje

	
	
	
	
	
	

	pokračovanie tab. 5

	1.1.4
	Zabezpečenie stáda hospodárskych zvierat v zmysle štúdie pasenia, ktoré by na lokalite Čiky realizovalo manažment územia
	Stádo hospodárskych zvierat 
	2017-2020
	BROZ
	Iné zdroje

	1.1.5
	Realizácia pravidelnej pastvy v celom území – v časti Čiky aj Akomáň, ktorej intenzita bude usmerňovaná v zmysle vyhodnotenia intenzity pasenia z aktivity 1.1.6
	Manažovaná plocha výskytu biotopov Sl1 a Lk1, zlepšený stav biotopov a dosiahnutý ich priaznivý stav, udržiavanie populácie Cirsium brachycephalum
	2020-2046

(každoročne) – lokalita Čiky, 2017-2046 (každoročne) – lokalita Akomáň
	BROZ,

ŠOP SR, S-CHKO Dunajské luhy, miestny hospodár
	Rozpočet ŠOP SR, BROZ, iné zdroje

	1.1.6
	Zabezpečiť vyhodnotenie intenzity pasenia (dodržiavať zaťaženie minimálne 0,3 DJ/ha a maximálne 1,9 DJ/ha plochy) vo vzťahu k predmetom ochrany a ich stavu podľa monitoringu (KIMS)
	Vyhodnotenie intenzity pasenia na biotopy Sl1 a Lk1, navrhnutá úprava intenzity pastvy, ak sa pri vyhodnotení prejavili nedostatky a negatívny vplyv na predmety ochrany 
	2017
2022

2027

2032

2037

2042
	ŠOP SR, S-CHKO Dunajské luhy
	Rozpočet ŠOP SR

	1.1.7
	Zabezpečiť elimináciu nedopaskov ich kosením na konci vegetačnej sezóny s následným odstránením pokosenej biomasy alebo mulčovaním a odstraňovanie inváznych druhov rastlín v prípade ich výskytu – vhodnými metódami v zmysle platnej legislatívy 
	Územie bez  nedopaskov a bez prítomnosti inváznych druhov rastlín 
	2017-2046
	BROZ
	PRV, iné zdroje

	Oblasť práce s verejnosťou



	1.2
	Operatívny cieľ: Zlepšenie stavu predmetu ochrany prostredníctvom komunikácie s verejnosťou a zapojenia miestnej komunity do ochrany CHA Šurianske slaniská

	
	Merateľný indikátor plnenia: zlepšenie povedomia občanov mesta Šurany a okolitých obcí vyhodnotené opakovanou anketou  raz za 10 rokov, znížený výskyt negatívnych vplyvov v území (napr. nevytváranie skládok odpadu, zníženie negatívneho vplyvu v dôsledku prikrmovania zveri v území, vhodné využívanie okolia CHA – bez rozorávania častí územia)

	Číslo

aktivity
	Opis aktivity
	výstup – indikátor plnenia aktivity
	termín
	zodpovednosť
	zdroje

	1.2.1
	Zabezpečenie každoročnej prednášky na školách v meste Šurany
	Prednáška o CHA Šurianske slaniská na školách v meste Šurany 
	Raz ročne, každý rok
(2017-2046)
	ŠOP SR, S-CHKO Dunajské luhy
	Rozpočet ŠOP SR

	1.2.2
	Zorganizovanie Dňa ochrany CHA Šurianske slaniská
	Deň ochrany CHA Šurianske slaniská
	Raz ročne, každý rok
(2017-2046)
	ŠOP SR, S-CHKO Dunajské luhy v spolupráci s mestom Šurany
	Rozpočet ŠOP SR, zdroje mesta Šurany

	
	
	
	
	
	

	pokračovanie tab. 5

	1.2.3
	Zabezpečenie pravidelnej ankety o CHA Šurianske slaniská v meste Šurany raz za 10 rokov
	Vyplnené anketové listy 
	2025, 2035, 2045
	ŠOP SR, S-CHKO Dunajské luhy v spolupráci s mestom Šurany 
	Rozpočet ŠOP SR

	1.2.4
	Zabezpečiť vydanie informačnej brožúry o CHA Šurianske slaniská
	Informačná brožúra
	2017-2027
	ŠOP SR, S-CHKO Dunajské luhy
	Rozpočet ŠOP SR, iné zdroje

	1.2.5
	Zabezpečiť  pravidelnú aktualizáciu informácie o CHA Šurianske slaniská na webovej stránke mesta Šurany
	Informácie o CHA Šurianske slaniská na webovej stránke mesta Šurany
	2018, aktua-lizácia podľa potreby do 2046
	ŠOP SR, S-CHKO Dunajské luhy v spolupráci s mestom Šurany
	Rozpočet ŠOP SR

	1.2.6
	Realizácia pravidelných stretnutí s okolitými poľnohospodárskymi subjektmi s cieľom   obmedziť používanie agrochemikálií v okolí CHA
	Zabezpečená nárazníková zóna v šírke 10 m okolo celého územia – kde poľnohospodárske subjekty minimalizujú používanie agrochemikálií
	zabez-pečiť do roku 2025 (udržia-vať do 2046)
	Užívateľ územia v okolí CHA, ŠOP SR
	PRV oblasť ekologického záujmu, iné zdroje

	1.2.7
	Realizácia pravidelných stretnutí s poľovníckym združením s cieľom   znížiť či úplne odstrániť vplyv kŕmidiel na predmety ochrany, zamedziť vzniku nových kŕmidiel
	Kŕmenie zveri bude realizované bez vplyvu na predmety ochrany
	2018 - 2046
	miestne príslušné poľovnícke združenie
	Rozpočet ŠOP SR, iné zdroje

	1.3
	Operatívny cieľ: Zabezpečiť monitoring predmetu ochrany a sledovanie  iných vzácnych druhov rastlín  a živočíchov na území CHA Šurianske slaniská

	
	Merateľný indikátor plnenia: výsledky monitoringu uložené v KIMS, aktuálne údaje o druhoch a stave biotopu v území vzhľadom k realizovaným opatreniam, inventarizačné výskumy uložené v dokumentácii ochrany prírody – rezervačnej knihe

	Číslo

aktivity
	Opis aktivity
	výstup – indikátor plnenia aktivity
	termín
	zodpovednosť
	zdroje

	1.3.1
	Zabezpečiť pravidelný monitoring stavu biotopov Sl1 a Lk1 a populácie druhov Cirsium brachycephalum, Bombina bombina a jeho vyhodnotenie vzhľadom k realizovaným opatreniam
	Výsledky monitoringu v KIMS, údaje o stave predmetov ochrany vzhľadom k realizovaným opatreniam
	2020, 2025, 2030, 2035, 2040, 2045
	ŠOP SR, S-CHKO Dunajské luhy
	OPKŽP, iné zdroje

	1.3.2
	Zabezpečiť vedeckovýskumné kapacity pre realizáciu inventarizačných výskumov a ich realizácia
	Zrealizované inventarizačné výskumy, aktuálne údaje o výskyte druhov rastlín a živočíchov v území uložené v KIMS
	2017-2046
	ŠOP SR, S-CHKO Dunajské luhy
	Rozpočet ŠOP SR, iné zdroje

	Oblasť hydrologického režimu



	1.4
	Operatívny cieľ: Zlepšiť hydrologické pomery CHA Šurianske slaniská

	
	Merateľný indikátor plnenia: odstránenie siete plytkých kanálov, zlepšenie stavu biotopu 1340* a druhu Cirsium brachycephalum v území, zachovanie depresií vhodných pre reprodukciu druhu Bombina bombina a tým zlepšenie stavu druhu v území zo stavu B do stavu A

	
	
	
	
	
	

	pokračovanie tab. 5

	Číslo

aktivity
	Opis aktivity
	výstup – indikátor plnenia aktivity
	termín
	zodpovednosť
	zdroje

	1.4.1
	Navrhnúť vhodný spôsob odstránenia plytkých kanálov, ktorý musí počítať s minimalizáciou negatívneho dopadu na predmet ochrany, hlavne populáciu Bombina bombina (zachovanie depresií vhodných pre reprodukciu druhu)
	Vypracovaný návrh odstránenia siete kanálov
	2017-2020
	BROZ, ŠOP SR
	iné zdroje

	1.4.2
	Odstránenie siete plytkých kanálov v zmysle návrhu z aktivity 1.4.1
	CHA nebude odvodňovaný kanálmi, vytvorené podmienky  pre zlepšenie stavu biotopu Sl1 a udržanie populácie Cirsium brachycephalum a Bombina bombina
	2020 - 2046
	BROZ, ŠOP SR
	iné zdroje


4 Spôsob vyhodnocovania plnenia programu starostlivosti

Plnenie aktivít by malo byť kontrolované podľa termínov v harmonograme navrhovaných opatrení (kapitola 3.4.) naplnením výstupu aktivity podľa stanoveného indikátora. Kontrola bude realizovaná samostatnou na to ustanovenou komisiou, v ktorej budú zástupcovia všetkých zainteresovaných subjektov. Termíny odpočtu budú nastavené logicky v termínoch, kedy je možné kontrolovať výstupy. V tabuľke č. 6 je vyznačené predpokladané trvanie aktivity znakom x pre príslušný rok, ak je políčko tabuľky červene vyfarbené, je v danom roku pri aktivite predpokladaný kontrolovateľný výstup. Roky sú vyfarbené v intenzite odtieňov podľa naliehavosti vykonať kontrolu na to ustanovenou komisiou.

Tab. 6 Harmonogram aktivít a dosiahnutých výstupov
	Aktivita
	2017
	2018
	2019
	2020
	2021
	2022
	2023
	2024
	2025
	2026
	2027
	2028
	2029
	2030
	2031
	2032
	2033
	2034
	2035
	2036
	2037
	2038
	2039
	2040
	2041
	2042
	2043
	2044
	2045
	2046

	1.1.1
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.1.2
	x
	x
	x
	x
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	1.1.3
	x
	x
	x
	x
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	1.1.4
	x
	x
	x
	x
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	1.1.5
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.1.6
	x
	
	
	
	
	x
	
	
	
	
	x
	
	
	
	
	x
	
	
	
	
	x
	
	
	
	
	x
	
	
	
	

	1.1.7
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.1
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.2
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.3
	
	
	
	
	
	
	
	
	x
	
	
	
	
	
	
	
	
	
	x
	
	
	
	
	
	
	
	
	
	x
	

	1.2.4
	x
	x
	x
	x
	x
	x
	x
	x
	x
	x
	x
	
	
	
	
	
	
	
	
	
	
	
	
	
	
	
	
	
	
	

	1.2.5
	
	
	
	
	
	
	
	
	x
	
	
	
	
	
	
	
	
	
	x
	
	
	
	
	
	
	
	
	
	x
	

	1.2.6
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.2.7
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.3.1
	
	
	
	x
	
	
	
	
	x
	
	
	
	
	x
	
	
	
	
	x
	
	
	
	
	x
	
	
	
	
	x
	

	1.3.2
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x

	1.4.1
	x
	x
	x
	x
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	1.4.2
	
	
	
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x
	x


Výstupom kontroly bude správa o vykonanej kontrole, ktorá bude odoslaná orgánu ochrany prírody, ktorý schvaľuje program starostlivosti o chránené územie s prípadnými návrhmi na modifikáciu programu starostlivosti podľa výsledkov riešených aktivít. Modifikácie budú považované za dodatky programu starostlivosti a po prerokovaní a schválení orgánom ochrany prírody sa stanú integrálnou súčasťou programu starostlivosti.
5 Použité podklady a zdroje informácií

6.1.1 Mapa predmetov ochrany

- cast’' Akoman

Predmetom ochrany su biotopy SI1 a Lk1 a druhy eurdpskeho
vyznamu pichlia& zkolisty a kunka Eervenobrucha.

hranica CHA Surianske slaniska

[] i1 - vnatrozemske slaniska a slané liky

[ i sprechodom do Lk1 - Nizinné a podhorské kosné liky
[ k1 s vyskytom biotopu Si1

[T k10 - Vegetacia vysokych ostric

I <7 - Trnkové a lieskové kroviny

I 151 1 - Vibovo-topolové niZinné luzné lesy

[ X4 - Teplomilna ruderaina vegetacia mimo sidiel

[ X7 - Intenzivne obhospodarované polia

Neslizi na pravne tkony.
Informacny

6.2.1 Mapa identifikacie
vlastnicko-uzivatel'skych
vzt'ahov podla katastra
nehnutelnosti - ¢ast’
Akoman

E hranica CHA Surianske slaniska

hranice katastra nehnutelnosti

Parcely € 4315, 4316/1, 4320/2, 4324/1, 4324/4,
4325, 4471, 4475, 4482, 4483, 4484, 4504, 4507
4518, 4520 a 4528 nemajli zaloZeny list viastnictva

systém katastra nennutefnosti © Urad geodézie, kartografie a katastra Slovenskej republiky; Datum posledne] aktualizacie: janudr 2017

Neslizi na pravne tkony. i
§ Systém katastra nehnutefnosti © Urad geodézie, kartografie a katastra Slovenskej republiky; Détum poslednej aktualizacie: janudr 2017
Tematické spracovanie © S-CHKO Dunajské luhy Dunajska Streda, 2017






Príloha 6.3 Mapa využitia územia sa nevyhotovuje, časť Akomáň využíva celú Jozef Raučina formou pastvy a kosenia a časť Čiky nie je využívaná vôbec.
6.4 Mapa ekologicko-funkčných priestorov sa nevyhotovuje, nakoľko EFP v rámci CHA Šurianske slaniská neboli vyčlenené.
Príloha 6.5 Mapa zón sa nevyhotovuje, nakoľko územie CHA Šurianske slaniská nie je zónované.

8 Parcely €. 2020, 2036/1-2, 2053/1, 2957/3-4, 3010/1, 302613,

Parcely €. 2028/60, 2931/1-2, 2931/4-8, 2931110, 2956/100,

3012/1-11, 3013/1-3, 3015/1-5, 3016/4-14, 3017/2-3, 3029/1

Parcely ¢. 2011/6, 2928/12, 2928/14-20, 2028/24, 2928/26-27,

6.6.1 Mapa navrhovanych
opatreni starostlivosti na
jednotlivych parcelach
- ¢ast’ Akoman

E hranica CHA Surianske slaniska

hranice katastra nehnutelnosti

Opatrenia, ktoré sa vykonaju na vetkych
parcelach ¢asti Akoman

1.1.5-7,1.2.1-7, 1.3.1-2, 1.4.1-2

